Source: https://autoskolaportal.sk/index.php?_riesene-dopravne-situacie_&pid=5
Timestamp: 2019-07-22 23:18:41+00:00
Document Index: 17408444

Matched Legal Cases: ['§ 20', '§ 19', '§ 19', '§9', '§12', '§12', '§ 18', '§ 4', '§ 4']

Autoškola portál :: Riešené križovatky a iné dopravné situácie Hore
Úvod » Študovňa » Križovatky a iné riešené dopravné situácie
Celkom: 50 Na stránke: 5 Strán: 10 Aktuálne: 1
Situácia č. 1
Cesty nie sú označené dopravnými značkami, premávka nie je riadená. Obe vozidlá idú rovno.
Účastníci: Modrý automobil, žltý automobil
Riešenie: Podľa § 20 ods.2, Zákona č. 8/2009 Z. z., je vodič povinný dať prednosť v jazde vozidlám prichádzajúcim sprava. Preto ako prvé pôjde cez križovatku modré auto a až potom žlté.
Situácia č. 2
Cesty nie sú označené dopravnými značkami, premávka nie je riadená. Modré vozidlo ide rovno a červené smeruje doľava.
Účastníci: Červený automobil, modrý automobil
Riešenie: Podľa § 19 ods.4, Zákona č. 8/2009 Z. z., je vodič odbočujúci vľavo povinný dať prednosť v jazde protiidúcim motorovým vozidlám i nemotorovým vozidlám, električkám idúcim v oboch smeroch a chodcom prechádzajúcim cez vozovku. Teda ako prvé pôjde cez križovatku modré auto a až potom červené.
Situácia č. 3
Cesty sú označené dopravnými značkami, premávka nie je riadená. Zelené vozidlo ide rovno, modré doprava a žlté doľava.
Účastníci: Vozidlá - žlté, zelené, modré
Riešenie: Ako prvé prejde cez križovatku zelené vozidlo idúce rovno, pretože ide po ceste, ktorá je označená dopravnou značkou P8 - Hlavná cesta. Potom prejde križovatkou modré vozidlo a nakoniec žlté, pretože obe prichádzajú ku križovatke po vedľajšej ceste označenej značkou P1 - Daj prednosť v jazde! a žlté vozidlo musí dať vodičovi modrého vozidla prednosť podľa § 19 ods.4, Zákona č. 8/2009 Z. z..
Situácia č. 4
Cesty nie sú označené dopravnými značkami, premávka je riadená svetelnou signalizáciou. Vozidlá žlté, červené a električky idú rovno, modré odbočuje doľava a zelené doprava.
Účastníci: Vozidlá - červené, žlté, zelené, modré, dve električky
Riešenie: Cez križovatku prejdú len a naraz modré vozidlo odbočujúce vľavo a červené vozidlo idúce rovno, pretože pri rozsvietenom signále na opustenie križovatky (č. S 4) umiestnenenom v protiľahlom rohu križovatky podľa §9, odst 3, písm. c, Vyhlášky MV SR č. 9/2009 Z. z., má vodič modrého vozidla pri odbočovaní doľava prednosť pred protiidúcimi vozidlami a električkami idúcim v oboch smeroch. Navyše pre električky svieti v oboch smeroch svetelný signál S14a - Stoj!.
Situácia č. 5
Cesty nie sú označené dopravnými značkami, premávka je riadená policajtom. Vozidlá žlté, zelené a čierne idú rovno, červené doprava a modré doľava. Pred policajtom chcú chodci prejsť cez vozovku.
Účastníci: Vozidlá - červené, žlté, zelené, modré, čierne, chodci a policajt
Riešenie: Na tento pokyn policajta podľa §12, odst 1, písm. a, Vyhlášky MV SR č. 9/2009 Z. z., vodiči čierneho a zeleného vozidla musia ostať stáť pred hranicou križovatky.
Ďalej tento pokyn policajta podľa §12, odst 1, písm. c, Vyhlášky MV SR č. 9/2009 Z. z., znamená, že vodiči ostatných vozidiel (žltého, červeného a modrého) a aj chodci smú prejsť cez križovatku (vozovku) a to s prihliadnutím na ostatné predpisy v poradí:
Najprv prejdú cez križovatku chodci a vodič žltého vozidla, pretože podľa § 18 ods.4, Zákona č. 8/2009 Z. z., je mu vodič modrého vozidla opovinný dať prednosť v jazde a podľa § 4 ods.1, písm. f, Zákona č. 8/2009 Z. z. a § 4 ods.2, písm. g, Zákona č. 8/2009 Z. z. je vodič červeného vozidla povinný dať prednosť chodcom prechádzajúcim cez priechod pre chodcov. Potom prejdú križovatkou vodiči modrého a červeného vozidla.